Document ID: 32004R1766

ΚΑΝΟΝΙΣΜΌΣ (ΕΚ) αριθ. 1766/2004 ΤΗΣ ΕΠΙΤΡΟΠΉΣ
της 13ης Οκτωβρίου 2004
για τροποποίηση του κανονισμού (ΕΚ) αριθ. 2199/2003 σχετικά με τον καθορισμό μεταβατικών μέτρων για την εφαρμογή για το 2004 του κανονισμού (ΕΚ) αριθ. 1259/1999 του Συμβουλίου όσον αφορά το καθεστώς ενιαίας στρεμματικής ενίσχυσης για τη Δημοκρατία της Τσεχίας, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Δημοκρατίας της Τσεχίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας,
την πράξη προσχώρησης της Δημοκρατίας της Τσεχίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 41 πρώτο εδάφιο,
Εκτιμώντας τα ακόλουθα:
(1)
Ο κανονισμός (ΕΚ) αριθ. 2199/2003 της Επιτροπής (1) καθορίζει μεταβατικά μέτρα για την εφαρμογή, για το έτος 2004, του καθεστώτος ενιαίας στρεμματικής ενίσχυσης για τη Δημοκρατία της Τσεχίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας (καλούμενων εν προκειμένω “νέα κράτη μέλη”). Ειδικότερα, το άρθρο 8 παράγραφος 1 ορίζει ότι οι πληρωμές πραγματοποιούνται μία φορά ετησίως, μεταξύ της 1ης Δεκεμβρίου 2004 και της 30ής Απριλίου 2005.
(2)
Προκειμένου να αποφευχθούν ενδεχόμενες δυσχέρειες ταμειακής ροής κατά την περίοδο σποράς του 2004, λόγω της μετάβασης από τα προενταξιακά καθεστώτα ενίσχυσης τα οποία εξασφάλιζαν διάφορους τύπους ενισχύσεων, η ημερομηνία από την οποία τα νέα κράτη μέλη που χρησιμοποιούν το καθεστώς ενιαίας στρεμματικής ενίσχυσης δύνανται να αρχίσουν τις πληρωμές στους γεωργούς για το έτος 2004, πρέπει να είναι η 16η Οκτωβρίου 2004.
(3)
Κατά συνέπεια, πρέπει να τροποποιηθεί ανάλογα ο κανονισμός (ΕΚ) αριθ. 2199/2003.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 8 του κανονισμού (ΕΚ) αριθ. 2199/2003 η παράγραφος 1 αντικαθίσταται από την ακόλουθη:
«1. Οι πληρωμές πραγματοποιούνται μία φορά ετησίως, μεταξύ της 16ης Οκτωβρίου 2004 και της 30ής Απριλίου 2005.»
Άρθρο 2
Ο παρών κανονισμός αρχίζει να ισχύει την εβδόμη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 16 Οκτωβρίου 2004.
Ο παρών κανονισμός είναι δεσμευτικός στο σύνολό του και εφαρμόζεται απευθείας σε όλα τα κράτη μέλη.
Βρυξέλλες, 13 Οκτωβρίου 2004.

Labels: 15
5
6